google/wiki40b huggingface dataset:
Xanthostigma xanthostigma

Utbredelse

Xanthostigma xanthostigma er utbredt i hele Norge, men er sjelden. Lengst sør i Norge er dette trolig den vanligste av kamelhalsfluene.

Utseende

Hodet er fremoverrettet, med de bitende munndelene fremover på snuten (prognath). På hodet er det tre punktøyne, i en trekant. Bryststykkets første ledd (prothorax) har en eiendommelig langstrakt form og minner om en hals, herav navnet kamelhalsflue.
Både fram og bakvingen har normal form og er like å se til. Under vingemerket på framvingen,finnes tre celler som er plassert side ved side, på skrå, under hverandre. Vingemerket (pterostigma) er lyst brunt eller mer gult og er omtrent tre ganger så langt som høyt.
I Norge er det tre arter kamelhalsfluer, som kan bestemmes ut fra ytre karakterer. Lengre sør i Europa og andre steder i verden, hvor artsantallet er høyere må kamelhalsfluer artsbestemmes ut fra genitaliene.

Levevis

Xanthostigma xanthostigma er rovdyr og lever av andre mindre dyr, som insekter og midder.
Presidentkommisjonen (Irland)

Presidentkommisjonen (Irsk: Coimisiún na hUachtaránachta) er Irlands kollektive visepresident.

Vikarer

The President of the High Court overtar plassen til Chief Justice (Høyesterettsjustitiarius), dersom den stillingen er ubesatt. Leas-Chathaoirleach (Seanad Éireanns visepresident) overtar plassen til Cathaoirleach (Seanad Éireanns president), dersom den stillingen er ubesatt. Kommisjonen er beslutningsdyktig med minst to medlemmer.

Hvis Seanad Éireann blir avskaffet

Et forslag om å avskaffe Seanad Éireann, som ble avvist under en folkeavstemning i 2013, ville ha ledet til at Leas-Cheann Comhairle ( Dáil Eireanns visepresident) hadde overtatt plassen til Cathaoirleach (Seanad Éireanns president) i kommisjonen.
Long Island Iced Tea

Long Island Iced Tea er en cocktail laget av spritsortene vodka, gin, tequila, rom og triple-sec, samt gjerne cola og en sourmiks. 
Blandingsforholdet er ofte like deler vodka, gin, rom, tequila, triple-sec, og 1,5 deler sourmiks, og til slutt heller man oppi cola.
Persone

Persone var en musikkgruppe som kommer fra Stockholm. Den ble grunnlagt i 1986 under den første Kultura Esperanto-Festivalo (Esperanto-kulturfestivalen). Gruppens første konsert var i 1990. Navnet kommer fra en ordspilltradisjon som ble startet av en annen esperantistmusikkgruppe, Amplifiki. Det er et ordspill fra esperanto per sono (per lyd, gjennom lyd) og persone (personlig).
Persone hadde ofte konserter på esperantofestivaler eller lignende for ungdom, for eksempel Internacia Junulara Kongreso og Internacia Seminario. Gruppen ga ut fem album totalt. Gruppen hadde sin siste konsert i 2000.
Australias herrelandslag i fotball

Historie

Australia deltok for første gang i fotball-VM i 1974 i Vest-Tyskland. I 2006 kvalifiserte de seg for et nytt VM, og dette går også i Tyskland. De slo Uruguay i play-off spill på straffesparkkonkurranse i Sydney 16. november, og kom med til VM. 
Den 12. juni 2006 scoret Tim Cahill landets første mål i et VM-sluttspill da han utlignet til 1-1 i det 84. minutt i en kamp mot Japan. Australia vant til slutt kampen 3-1, og dette var landets første seier i et VM-sluttspill.
Post-Vulgate-syklusen

Post-Vulgate-syklusen, sannsynligvis skrevet en gang mellom 1230 og 1240, er en av de mest betydelige gammelfranske prosasyklus innenfor arthurlitteraturen. Det er i all hovedsak en ny håndtering av den tidligere Vulgate-syklusen, eller Prosa-Lancelot som den også kalles, men mye er utelatt, og mye nytt materiale er lagt til, inkludert figurer og scener fra Prosa-Tristan. Post-Vulgate har ikke blitt bevart for ettertiden i fullstendig tilstand, men har blitt rekonstruert fra franske, spansk-kastiljanske, og portugisiske fragmenter.
Den jugoslaviske førsteligaen i fotball

Historie

Ligaen ble startet i Kongeriket Jugoslavia i 1923. De fire første sesongene ble spilt i et cupformat hvor lag kunne bli slått ut av ligaen midt i sesongen, men etterpå ble round robin-systemet innført hvor hvert lag møttes og det var en tabell med poeng. De første 17 sesongene (1927–1940) var det bare lag fra Kroatia og Serbia som vant ligaen. Den første klubben som vant ligaen var egentlig HŠK Građanski Zagreb i 1923 men mange vil si at det var SR Serbia i 1945 fordi ligaen ble mest populær da det var en del av Den sosialistiske føderale republikken Jugoslavia, og fordi mange kroatiske klubber og spillere boikottet å spille i ligaen da det var en del av Kongeriket Jugoslavia. Derfor kan vi si at ligaen deles i to deler, den ene da det var en del av Kongeriket Jugoslavia og den andre da det var en del av Den sosialistiske føderale republikken Jugoslavia. Det var etter 1945 at ligaen ble mest kjent, det var da de ble medlem av UEFA, og bla FK Partizan vant Mesterligaen, HNK Hajduk Split var i kvartfinalen til Mesterligaen og semifnalen i Europaligaen, og FK Željezničar Sarajevo kom til semifinalen i Europaligaen. Ligaen hadde gode lag, gode spillere og gode resultater internasjonalt, men det var tiden før borgerkrigen i Jugoslavia at ting begynte å bli dårligere og det var krigen som førte til at ligaen ble avsluttet. Det siste laget til å vinne ligaen var Røde stjerne Beograd i 1992, selv om lag fra Bosnia, Kroatia og Slovenia ikke deltok grunnet at de forlot Jugoslavia. Totalt ble det spilt 63 sesonger. Lagene som spilte i ligaen spiller nå i sine egne land, noen av de i Prva HNL (Kroatia), Prva Slovenska nogometna liga (Slovenia), Premijer liga (Bosnia), 1. MFL (Makedonia), Superliga Srbije (Serbia), og Prva crnogorska fudbalska liga (Montenegro).
Agranulocytose

Agranulocytose er en alvorlig reduksjon av granulocytter, en type hvite blodlegemer/immunceller som spiller en viktig rolle i forsvaret mot bakterieinfeksjoner. Sykdommen skyldes som oftest at beinmargen blir skadet som følge av medisinbruk eller røntgenbehandling. Om den ikke blir behandlet, har sykdommen stor dødelighet.
V-frimerker

V-frimerker var vanlige frimerker som ble overstemplet med bokstaven «V»et som et propagandatiltak fra de tyske okkupasjonsmyndighetene under andre verdenskrig 1940–1945. V-en symboliserte Viktoria, et fortysket navn på den romerske seiersgudinnen Victoria. tysk seier i krigen, 
V-tegnet var under krigen opprinnelig blitt tatt i bruk av britisk presse i juli 1941 som symbol på victory, de alliertes forestående seier. Tegnet ble blant annet kjent som en håndgest der en løftet høyrehanda og sprikte med peke- og langfingeren, et hilsen som ble flittig brukt av den britiske statsminsteren Winston Churchill. Også den britiske allmennkingkasteren BBC brukte tegnet i sendingene sine til det tyskokkuperte Europa. Da ble V-signalet sendt i form av åpningtaktene fra Beethovens 5. symfoni før hver nyhetssending, tre korte og en lang tone som tilsvarte morsetegnet for bokstaven V. Signalet innledet også sendinger fra «London-kringkasteren», de norske sendingene fra eksilregjeringen i London, ledet av NRKs Toralv Øksnevad. 
Hitler og de tyske nazistene irriterte seg over dette, og forsøkte allerede samme måned å overta V-symbolet i sin egen krigspropaganda. Ifølge dem sto V’en for Viktoria – Deutschland Siegt an allen Fronten («Viktoria (seiersgudinne) – Tyskland seirer på ale fronter»). Det ble blant annet besluttet å overstemple en lang rekke frimerker med V-symbolet, både i Norge og andre land. Bokstaven og det tyske slagordet ble også spredt via store plakater og annet, ikke minst i en omfattende kampanje sommeren 1941.
Publikum reagerte på sin måte ved å plassere frimerket opp ned på brevet.
Pseudomecas

Utseende

Små til middelsstore, spinkle, lyst gråbrune trebukker. Kroppsformen er ganske langstrakt.

Utbredelse

Denne slekten er utbredt i Sør-Amerika.
Oss atomforskere i mellom

Handling

De to forskerassistentene Mo-Pedersen og Klaus von Grønn kommer med på de avsluttende forsøkene som atomforskeren A. Tom Bang holder på med. Helt uforvarende er det forskerassistentene som ror prosjektet i havn, men professoren får æren for det vellykkede resultatet. Når det oppdages at Mo-Pedersen og Klaus von Grønn egentlig lå bak oppdagelsen dras de inn i internasjonale forviklinger med agenter og blir kidnappet.
Dicheros lucidus

Utseende

En middelsstor (ca. 20 millimeter), avlang, blankt svart gullbasse uten metallisk glans. Dekkvingen har et bredt, blått skråbånd.

Utbredelse

Arten finnes i Indonesia (Sulawesi).
Bikaner (distrikt)

Demografi

Ved folketellingen i 2011 var det 2 367 745 innbyggere i distriktet, mot 1 674 271 i 2001. Den urbane befolkningen utgjør 33,95 % av befolkningen.
Barn i alderen 0 til 6 år utgjorde 16,66 % i 2011 mot 19,51 % i 2001. Antallet jenter i den alderen per tusen gutter er 902 i 2011 mot 916 i 2001.
Oldenborg Idrætsselskab

Oldenborg Idrætsselskab er en idrettslag med base i Oslo, men de fleste av spillerne kommer ikke fra Oslo. Klubben drives kun på dugnadsbasis.

Supporterklubb

Klubben har også en egen supporterklubb, Gyldenløvene, med om lag 100 medlemmer.
John Kennedy Toole

Forfatterskap

Tooles romaner ble ikke utgitt i hans levetid.
Llatmirp

Et llatmirp (primtall stavet baklengs) er et primtall som blir til et annet primtall hvis rekkefølgen på sifrene vendes om. Et llatmirp benevnes også for et omvendt primtall.
Et palindromprimtall regnes ikke som et llatmirp.
De første tall i llatmirprekken er: 13, 17, 31, 37, 71, 73, 79, 97, 107, 113, 149, 157, 167, 179, 199, 311, 337, 347, 359, 389, 701, 709, 733, 739, 743, 751, 761, 769, 907, 937, 941, 953, 967, 971, 983, 991, ... (sekvens A006567 i OEIS). 
Det største llatmirp som er funnet per desember 2007 er 1010006+941992101×104999+1.
Hage i Viksdalen

Historisk

Hage finnes i kilden tiendepengskatten fra 1520, den er en av fire gårder i Viksdalen som finnes i denne kilden dette året. Gården har da hatt bosetning etter svartedauden til liks med de tre andre gårdene. Bruket er også dokumentert i en jordebok fra 1463. I kilder fra 15- og 1600-tallet finnes Hage nevnt med betegnelsen Ødebust, et av brukene på gården har da hatt en ødetid. 
I Bergens Kalvskinn fra første halvdel av 1300-tallet står det at kirken i Vikja hadde jordeiendom i Haghauælli, dette viser at det var bosetning på gården før 1350.
Kongsteigen ble i forbindelse med krongodssalget i 1662 en del av Svanøygodset, det gikk senere inn i et av hovedbrukene igjen. I 1846 fikk husmannen Bernt Gjertsson bygsle plassen Kongsteigen.
Maria Hage var jordmor i Viksdalen og bosatt på Hage. Hun fikk Kongens fortjenstmedalje i sølv.
Wentzel

Wentzel (eller Geir Wentzel Band) var et norsk rhythm and blues og soulband med medlemmer fra Toten og Gjøvik som eksisterte i tiden 1967–1969. Bandnavnet er etter lederen, Geir Wentzel.
Grunnstammen var fire medlemmer fra bluesbandet Black & White; leder, vokalist og organist Geir Wentzel, vokalist Geir Hovensjø, bassist Jens Braarvig og trommeslager Arild Engh. 17-årige Inger Lise Andersen (den senere Inger Lise Rypdal) ble med som vokalist, og Sveinung Hovensjø (16) som gitarist. I tillegg kom blåsergruppe med Trond Eliassen, altsax, Tom Narten, tenorsax, og Kjell Arne Olsen, trompet – til sammen ni medlemmer.
Singelen «Get closer»/«Baby, Baby» var eneste plateutgivelse. Wentzel fikk innpass på Club 7, der det også ble en døråpner for andre Toten-musikere som fremførte Toten-Groove, herunder Jørn Fodnestøl, Viggo Sandvik, Torbjørn Sunde, Maj Britt Andersen og Eldar Vågan, som også opptrådte på Club 7. Wentzel ble oppløst etter halvannet år grunnet at at Inger Lise Andersen fikk solokontrakter og startet en platekarriere. Wentzel ble da hyret inn som hennes backingband under opptredener i Norge og i de svenske folkparkene. Etter oppløsningen gikk flere av medlemmene over i danseband som Torry Enghs og Ole Ivars. Sveinung Hovensjø ble på 1970-tallet huket av Terje Rypdal, og fikk en svært allsidig karriere som band- og studiomusiker innen jazz, blues og diverse etnisk musikk. Wentzel har hatt mange gjenforeningskonserter. Da trekker totningene fulle hus.
Kungshult

Kungshult er et tettsted i Eslöv kommune i Skåne län i Sverige. I 2010 hadde tettstedet 354 innbyggere.
Teramo

Teramo er en by og kommune i den italienske Abruzzo-regionen. Kommunen har om lag 55 000 innbyggere.
Bowls under de britiske imperie- og samveldeleker 1958

Bowls under de britiske imperie- og samveldeleker 1958. Bowls var en av flere sporter under de britiske imperie- og samveldeleker (British Empire and Commonwealth Games) som ble arrangert i Cardiff i Wales i perioden 18. til 26. juli 1958. Det var de sjette lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1958-1966) het (British Empire and Commonwealth Games). I lekene i 1958 ble det konkurrert i tre øvelser i bowls, single, par og firer, kun for menn, bowlskonkurransene ble avviklet i perioden 18. til 16. august 1958.
Duffy (sanger)

Biografi

Duffy er født i Gwynedd i det nordvestlige Wales. 15 år gammel begynte hun å synge i lokale band. I 2003 ble hun invitert til å delta i et lokalt TV-show, der deltakerne konkurrerte. I 2004 spilte hun inn sin første plate, en EP på walisisk. 
I 2007 fikk hun platekontrakt, og hun opptrådte i forskjellige TV-programmer på  BBC. Albumet Rockferry kom ut i mars 2008, men allerede månedene før dette var singlene «Rockferry» og «Mercy» gitt ut, og særlig sistnevnte ble en stor hit. Albumet ble godt mottatt, og solgte 700 000 eksemplarer i Storbritannia i løpet av tre måneder. Platene hennes solgte også bra i USA etter at «Mercy» ble brukt i filmen Sex and the City: The Movie.
Hå Hå Ja Ja

Hå Hå Ja Ja er et musikkalbum med Stefan Sundström, utgitt i 1993.
Vaniljesukker

Vaniljesukker i sin alminnelige form består av sukker (melis) og 1-3% kunstig vaniljearoma, vanillin. En mer korrekt betegnelse ville derfor være vanillinsukker. Enkelte typer vaniljesukker inneholder også mindre mengder med klumpforebyggende middel som for eksempel maisstivelse.
Vaniljesukker benyttes hovedsakelig i søte næringsmidler som iskrem og bakevarer, for å gi vaniljearoma.
I andre land er det vanlig å bruke flytende vanillinessens istedenfor vaniljesukker. Det produseres også ekte vaniljesukker, laget på basis av sukker og vaniljestang. Disse kjennetegnes ofte av at de inneholder vaniljefrø sett som små sorte prikker. Det finnes imidlertid også vanillinsukker med kunstige vaniljefrø.
Aceca Iberdrola gasskraftverk

Aceca Iberdrola gasskraftverk er et gasskraftverk i Toledo i Spania. Det har en installert produksjonskapasitet på 400 MW, fordelt på 1 turbin. Dette er et av landets mindre fossile kraftverk målt etter installert produksjonseffekt. Anlegget stod ferdig i 2005. Brenselkilden er naturgass.
Around the World (sang fra 1956)

Norsk versjon

Putte Rønneberg har skrevet den norske teksten. Den norske tittelen er «Jorden rundt».
Lunde (Nome)

Stedet

Lunde stasjon ligger langs Sørlandsbanen. Sørlandsbanen knytter Lunde til Kristiansand, Stavanger og Oslo. Riksvei 359 fra Ulefoss til Bø i Telemark går gjennom Lunde. 
Lunde er det eneste stedet i Norge der en riksveg (Rv359), en jernbane (Sørlandsbanen) og en kanal Bandak–Norsjøkanalen møtes / krysser hverandre. Bandakkanalen er den nyeste (1892) og lengste delen av Telemarkskanalen. 
Ved Lunde sluser ligger Europas første gummidam. Denne dammen erstatter den gamle nåledammen som lå der tidligere.
Tapinopa longidens

Utseende

Tapinopa longidens er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Tapinopa longidens er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Voivod

Voivod (betydning: hirdfører, feltherre eller krigsherre; rumensk: voievod, polsk: wojewoda, serbisk og kroatisk: vojvoda) er en gammel slavisk hersker- og adelstittel. Tradisjonelt styrte voivoden over ett voivodskap. I Kroatia og Serbia var voivoden likestilt med hærfører, general eller marskalk, men også hertug.
Før Polens tre delinger på 1700-tallet hadde voivoden rollen som senator.
I moderne tid i Polen betyr «wojewoda» tilsvarende «fylkesmann».
Provinsen Vojvodina i Serbia var opprinnelig et serbisk voivodskap innen Østerrike-Ungarn.
Vinger og Odal prosti

Vinger og Odal Prosti var et tjenestedistrikt i Hamar bispedømme i Den norske kirke som omfattet menighetene i den sydlige del av Hedmark fylke.

Historikk

Ved kgl. res. av 30. september 1921 ble det foretatt en omfattende omregulering av prostiene i Hamar bispedømme, herunder opprettelsen av Vinger og Odal prosti. Prostiet ble i 2013 slått sammen med Solør prosti til Solør, Vinger og Odal prosti.
Khorchinsk

Khorchinsk (mongolsk: ᠬᠣᠷᠴᠢᠨ Qorčin, kinesisk: 科尔沁; pinyin: Kē'ěrqìn) er et mongolsk språk innenfor den sørmongolske undergruppe. Kochinsk tales i Hinggan og Tongliao, og er det mest utbredte språket i Indre Mongolia. Det var 2.08 millioner khorchinsktalende mongoler i Folkerepublikken Kina i år 2000.
Kjerringknute

Kjerringknute er en enkel og lite trygg bindeknute. Aper og enkelte fuglearter kan lage denne knuten.

Utforming

Kjerringknute kan utformes ved å la  en tamp ta en halv turn rundt en annen tamp, for deretter gjenta det samme med begge tampene bøyd bakover slik at begge bytter side fra den første halv turn til den andre. Hvis de ikke bytter side blir det en båtsmannsknop.
Hvis et av tauene strekkes ved å dra i tampen og langparten endres kjerringknuten til et dobbelt halvstikk av det andre tauet rundt det som blir strukket.
Minigris

Minigris er ikke en spesiell griserase, men en samlebenevnelse for griser som er avlet spesielt med tanke på ikke å bli særlig store. Mange stammer fra blant annet vietnamesisk hengebuksvin. Minigriser veier normalt mindre enn 80 kg, men noen blir ca 100 kg. Griser fra samme kull kan imidlertid bli svært ulike av størrelse. Minigriser er veldig renslige dyr, som også er allergivennlige. Minigriser er betydelig mindre enn produksjonsgriser, og brukes ikke til matproduksjon.
Det finnes mange forskjellige varianter av minigriser. Disse variantene kalles ofte for raser, men dette er en feilbetegnelse. Minigriser er ikke noen bestemt rase, og det er store variasjoner innenfor de forskjellige variantene.

Minigrishold

Mattilsynet er de som forvalter lover og forskrifter angående minigrishold. Minigriser er omfattet av det samme lovverket som vanlig produksjonsgris, og det er derfor de samme lover som gjelder for begge typer gris.
Norsk minigrisforening ble stiftet i 2016, og har blant annet som formål å jobbe for spredning av informasjon om godt minigrishold.
Døde sjeler

Døde sjeler (Russisk: Мертвые души, Mertvye duše) er roman fra 1842, og er den ukranisk-russiske forfatteren Nikolaj Gogols (1809–52) eneste fullførte roman. Gogol beskrev selv verket som et «episk poem i prosaform».

Bakgrunnen

I Russland fram til 1861 eksisterte det livegenskap. Dette var et system som gjorde bøndene til leilendinger, hvor de var godseiernes eiendom og kunne selges og behandles på samme måte som husdyr. Når godseierne refererte til antall bønder de rådde over, brukte de uttrykket «sjeler». Godseierne var også skattepliktige for alle leilendingene. En folketelling ble gjennomført med ti års mellomrom, og dersom en godseier mistet bønder i mellomtiden, gjennom dødsfall eller rømminger, måtte han likevel betale skatt for disse frem til neste folketellingen. Dette førte til at de fleste godseiere rådde over, på papiret levende, men i praksis, «døde sjeler».
Dikteren Aleksandr Pusjkin anbefalte Gogol å skrive en bok om temaet, med utgangspunkt i anekdoter om en svindler som kjøpte døde sjeler. Fra forfatterens side vokste det «som først later til å ha vært tenkt som en pikaresk roman om den omreisende oppkjøperen av døde sjeler, etter hvert til en gigantisk plan om å skrive en russisk Den Guddommelige Komedie.» Den forliggende boken var tenkt som den første av tre bøker, og skulle være Gogols versjon av Dantes Helvete. Gogol begynte på oppfølgeren, Døde Sjeler 2, men denne boken sies å ha blitt ødelagt av Gogol selv, og man kjenner bare til fragmenter av dette verket.

Fortellingen

Romanens hovedperson er svindleren Tsjitsjikov, som reiser rundt til egnens godseiere og kjøper opp «døde sjeler», det vil si bønder som har dødd siden siste folketelling. Ettersom disse bøndene fremdeles er i live, statistisk sett, kan Tsjitsjikov føre dem opp som sin formue, og derfor fremstår som en holden mann. På den måten kan han ta opp større lån, og etablere seg som storkar.
Som i mange av Gogols andre fortellinger er den sosiale kritikken i Døde Sjeler kommunisert hovedsakelig gjennom absurd satire. Mens Tsjitsjikov fremstilles som en utpreget gjennomsnittlig og pregløs person, fremstilles alle de høyerestående personene han møter, både i guvernementsbyen og på de fem herregårdene i omegnen som groteske karikaturer: «skikkelsene som er bygd opp omkring enkelte lave karaktertrekk, forstørres opp i så groteske overdrivelser at til og med omgivelsene tar farge av dem.»
Romanen kan leses på tre ulike måter: for det første som en absurd komedie over Tsjitsjikovs svindelprosjekt; for det andre som en skarpt satirisk studie over de fem ulike godseierkaraktene som Tsjitsjikov møter på sin innkjøpsreise: «Møtene mellom Tsjitsjikov og diverse godseiere er menneskestudier på høyeste nivå. Han møter gjerrighet, lettelse, kynisme, kåtskap og takknemlighet. Og ikke minst mistenksomhet.» For det tredje ble romanen allerede i samtiden oppfattet som en «avsløring av livegenskapet», selv om forfatteren selv senere hevdet at dette ikke var den opprinnelige hensikten. 
Romanen ble dramatisert av Mikhail Bulgakov i 1932
Sailing to Philadelphia

Sailing to Philadelphia er det andre soloalbumet fra Mark Knopfler siden oppløsningen av rockegruppa Dire Straits i 1995. Det kom ut på Warner Bros. Records/WEA 26. september i 2000. På albumet er blant andre James Taylor og Van Morrison gjester, ellers har han med seg bl.a. keyboardisten Guy Fletcher fra Dire Straits. Som med det neste albumet The Ragpicker's Dream ble den første sangen, også denne gangen en mektig folkrockelåt, her «What It Is», en radiohit i Norge. Også tittelsporet, en duettballade med James Taylor spilles av og til i norsk radio.
Melbolle

Melboller er en ingrediens i varme og kalde supper. De kan for eksempel være en del av hønse- eller oksekjøttssupper og de opptrer hyppig sammen med kjøttboller. De kan også finnes i kalde fruktsupper eller bollemælk (varm melk med store faste melboller), selv om begge deler neppe er utbredt i dag. De laves av en såkalt oppbakt deig, som er en deig uten gjær bestående av hvetemel, smør/fett, vann og egg.
For å fremstille den oppbakte deig til melboller røres melet med smeltet fett og det tilsettes kokende vann. Når deigen er avkjølt røres det egg i, melbollene formes og kokes i kort tid.